UBERA ARANZETA (EH Bildu, 2018-11-29):
Martínez jauna, ez da nire estiloa klaseak ematea eta horrela ulertu baldin baduzu ba benetan barkamenak eskatzen dizut. Zer pentsatzen dut inor hemen ez dagoela inoren gainetik, denok maila parean gaudela, eta denok asko daukagula ikasteko, baita euskaltegietaz ere.
Eta agian guztioi ere ongi etorriko litzaigukela euskaltegietatik paseotxo bat ematea gure euskara hobetzeko, eta bestetik ere euskaltegietako egoera gertutik hobeto ezagutzeko.
Eta justu, justu, zuk esan duzunagatik, zure proposamenak ez duelako gurearekin talka egiten, horretatik egin dugu egin ditugun proposamenak. Zeren guretzat behar beharrezkoa da argazki bat, mapa bat, izatea.
Eta justu eremutik hori dira aldarrikatzen urteetan, urteetan, eta esan dut: Euskaltegien eremua, helduen euskalduntzearen eremua, gure historiaren emaitza da, izugarrizko motxila daukagu eremu guztietan, baita hemen ere.
Lehiaren kultura gure barruan oso ondo txertatua daukagulako, baina beno, iraganatzean uzten joan beharko gara, iraganetik ikasten joan beharko gara, eta ditugun egoerak konponbidean jarri beharko ditugu, eta ditugun anabasei eta galderei erantzuten hasi beharko gara.
Gainera, are gehiago, eremu horretan eskaera bat dagoenean, adostasun bat dagoenean zentzu horretan nahiz eta hainbat galdera ditugun erantzun gabe daudenak, erantzuteko daudenak, eta hori guztion artean erantzun beharko ditugu.
Baina ezingo gara hasi gauza berriak egiten, daukaguna konpondu gabe daukagunean, horrek ez dauka zentzurik.
Eta justu zuk esan duzunagatik ez duelako topo egiten, ba gauza bakoitzak bere progresioa, bere sekuentzia dauka, bere denboralizazioa dauka, logika batetatik, eta iruditzen zait ba hemen ez gaudela guztion dirua, diru publikoa, barra-barra, botatzeko egoeran.
Eta gainera ere, eraginkortasunean hobetu behar dugu, batez ere herritar guztiei dagokien euskara jakiteko eskubidea bermatzeko. Orain arte ez gara eraginkorrak izan, ez gara eraginkorrak izan.
Eta beno, ba goazen daukagun anabasa hori, anabasa daukagu, eta beraiek ere hitz horiek erabiltzen dituzte.
Beraz, iruditzen zait gaurko eztabaida oso aberasgarria dela, bat datorrela, eta komenigarria dela ere aurreko asteko lege proposamenaren eztabaidarekin batera eramateko, iruditzen zait ate bat ireki dugula, eta orain ate horretan sakondu egin behar dugula, hitz egin behar dela, eztabaida bat eman behar dela, eta lan neurrian adostasunak bilatu behar direla.
Euskaltegiek eskertuko dute, bertako langileek eskertuko digute, baina batez ere herritarrek eskertuko digute. Zeren herritarrek, bizi diren tokiaren arabera, baldintza desberdinak dituzte, eta horrek ez du laguntzen, ez du laguntzen euskarara sarbidea bermatzen, eta hemen azken helburua hori da. Azkena eta lehenengoa, eta erdigunean egon behar dela herritarrak.
Eta ez sareak, edo ikastetxeak, edo irakasleak, herritarrak. Eta noski gero ikastetxeak, sareak eta irakasleak ere kontutan hartu beharko direla. Baina zertarako? Hori baliabideak dira, orduan goazen guzti hori behar den bezala ordenatzera.
Eta, beno, nik ez daukat beste ezer esateko. Iruditzen zait sakondu beharreko gai bat dela, ez doala zuen proposamenaren, ez duela zuk esan duzun bezala topo egiten, eta oso osagarriak eta bateragarriak direla, eta suposatzen dut osagarriak eta bateragarriak direlako zuek ere ba abstentzioa ematea erabaki duzuela.